ᱥᱚᱛᱨᱩᱜᱷᱚᱱ ᱥᱤᱱᱦᱟ

ᱥᱚᱛᱨᱩᱜᱷᱚᱱ ᱯᱨᱚᱥᱟᱫᱽ ᱥᱤᱱᱦᱟ (ᱡᱟᱱᱟᱢ ᱙ ᱰᱤᱥᱮᱢᱵᱚᱨ ᱑᱙᱔᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱚᱨ ᱟᱨ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱩᱱᱤ ᱯᱟᱴᱱᱟ ᱥᱟᱦᱤᱵᱽ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱟᱨ (᱑᱙᱙᱖ᱼ᱒᱐᱐᱒, ᱒᱐᱐᱒ᱼ᱒᱐᱐᱘) ᱞᱳᱠᱥᱚᱵᱷᱟ (᱒᱐᱐᱙ᱼ᱒᱐᱑᱔, ᱒᱐᱑᱔ᱼ᱒᱐᱑᱙) ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱥᱚᱨᱠᱟᱨ ᱨᱮ ᱛᱟᱞᱢᱟ ᱥᱣᱟᱥᱛᱷᱭᱚ ᱟᱨ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱟᱨ ᱡᱟᱦᱟᱡᱽᱨᱟᱹᱱᱤ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱒᱐᱑᱔ ᱥᱟᱞ ᱠᱷᱚᱱ ᱒᱐᱑᱙ ᱥᱟᱞ ᱫᱷᱟᱹᱵᱤᱡ ᱥᱟᱜᱟᱲᱚᱢ, ᱧᱮᱞᱡᱚᱝ ᱴᱷᱟᱶ ᱟᱨ ᱠᱟᱞᱪᱟᱨ ᱨᱮ ᱟᱥᱛᱷᱟᱭᱤ ᱠᱩᱢᱩᱴ (standing committee) ᱨᱤᱱᱤᱡ ᱥᱚᱦᱮᱫ ᱟᱨ ᱵᱤᱫᱮᱥ ᱢᱚᱱᱛᱨᱤ ᱟᱨ ᱵᱤᱫᱮᱥᱤ ᱥᱤᱧᱚᱛᱤᱭᱟᱹ ᱟᱯᱷᱮᱭᱟᱨ ᱨᱤᱱᱤᱡ ᱢᱚᱱᱛᱨᱤ ᱨᱮ ᱥᱚᱞᱟᱦᱠᱟᱨ ᱠᱩᱢᱩᱴ (consultative committee) ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱑᱖ ᱥᱟᱞ ᱨᱮ, ᱟᱡᱟᱜ ᱡᱤᱭᱚᱱ, ᱮᱱᱤᱛᱷᱤᱝ ᱵᱟᱴ ᱠᱷᱟᱢᱚᱥ, ᱨᱤᱞᱤᱡᱽ ᱞᱮᱜᱼᱟ ᱛᱟᱦᱮᱸᱫ ᱾

ᱯᱩᱭᱞᱩ ᱡᱤᱭᱚᱱ
ᱥᱤᱱᱦᱟ ᱟᱜ ᱡᱟᱱᱟᱢ ᱫᱚ ᱯᱟᱴᱱᱟ, ᱵᱤᱦᱟᱨ ᱨᱮ ᱵᱷᱩᱵᱚᱱᱮᱥᱣᱚᱨᱤ ᱯᱨᱚᱥᱟᱫᱽ ᱥᱤᱱᱦᱟ ᱟᱨ ᱥᱭᱚᱢᱟ ᱫᱮᱵᱤ ᱥᱤᱱᱦᱟ ᱛᱤᱠᱤᱱᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱩᱠᱩ ᱯᱩᱱ ᱵᱚᱭᱦᱟ ᱟᱠᱚ ᱼ ᱨᱟᱢ, ᱞᱚᱠᱷᱢᱚᱱ, ᱵᱷᱚᱨᱚᱛ ᱟᱨ ᱟᱡ ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱜᱮᱭᱟ ᱾ ᱩᱱᱤᱫᱚ ᱯᱟᱴᱱᱟ ᱥᱟᱭᱤᱱᱥ ᱠᱚᱞᱮᱡᱽ ᱠᱷᱚᱱ ᱥᱟᱬᱮᱥ ᱜᱨᱮᱡᱩᱮᱴ ᱥᱟᱶ ᱜᱨᱮᱡᱩᱮᱴ ᱮ ᱥᱟᱹᱛ ᱠᱮᱫᱟ ᱾ ᱩᱱᱤᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱟᱨ ᱴᱮᱞᱤᱵᱷᱤᱡᱚᱱ ᱤᱱᱥᱴᱤᱴᱭᱩᱴ ᱯᱩᱱᱮ ᱠᱷᱚᱱ ᱮᱠᱴᱤᱝ ᱨᱮ ᱰᱤᱯᱞᱚᱢᱟ ᱞᱮᱜᱼᱟ ᱛᱟᱦᱮᱸᱫ ᱾ ᱩᱱᱤ ᱢᱩᱢᱵᱟᱭ ᱮ ᱥᱮᱱ ᱮᱱᱟ, ᱡᱟᱦᱟᱸ ᱩᱱᱤᱫᱚ ᱯᱷᱤᱞᱢ ᱠᱟᱹᱨᱜᱟᱲ ᱨᱮ ᱟᱡᱟᱜ ᱠᱟᱹᱢᱤ ᱮᱦᱚᱵ ᱠᱮᱫᱼᱟ ᱾ ᱩᱱᱤᱫᱚ ᱟᱭᱟᱨ ᱢᱤᱥ ᱤᱱᱰᱤᱭᱟ ᱯᱩᱱᱟᱢ ᱥᱤᱱᱦᱟ (ᱱᱤ ᱪᱚᱸᱫᱽᱨᱟᱢᱚᱱᱤ) ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱥᱤᱱᱦᱟ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱦᱚᱛᱮᱛᱮ ᱒᱐᱑᱙ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱢᱤᱫᱴᱟᱹᱝ ᱢᱟᱹᱪᱤ ᱵᱟᱝ ᱠᱚ ᱮᱢᱟᱫ ᱫᱮᱭᱟ ᱛᱟᱭᱚᱢ ᱩᱱᱤ ᱥᱟᱞᱟᱜ ᱥᱮᱪᱮᱫ ᱮᱱᱟ ᱾ ᱩᱱᱤᱫᱚ ᱨᱟᱡᱮᱥ ᱠᱷᱚᱱᱱᱟ ᱥᱟᱶ ᱩᱯᱼᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱠᱟᱛᱮ ᱨᱟᱡᱽᱟᱹᱨᱤ ᱨᱮ ᱵᱚᱞᱚ ᱮᱱᱟ ᱾

ᱩᱱᱤᱫᱚ ᱒᱐᱐᱙ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱚᱠᱛᱚ ᱵᱤᱦᱟᱨ ᱨᱮ ᱯᱟᱴᱱᱟ ᱥᱟᱦᱤᱵᱽ ᱞᱳᱠᱥᱚᱵᱷᱟ ᱴᱚᱴᱷᱟ ᱡᱤᱛᱟᱹᱣ ᱠᱮᱫᱼᱟ ᱾ ᱩᱱᱤᱫᱚ ᱢᱤᱫ ᱟᱨ ᱥᱤᱱᱮᱢᱟ ᱥᱮᱞᱤᱵᱨᱤᱴᱤ ᱥᱮᱠᱷᱚᱨ ᱥᱩᱢᱚᱱ ᱮ ᱦᱟᱨᱟᱣ ᱠᱮᱫᱮᱭᱟ ᱾ ᱜᱩᱴ ᱕᱕᱒,᱒᱙᱓ ᱵᱷᱚᱴ ᱠᱷᱚᱱ ᱫᱚ ᱥᱤᱱᱦᱟ ᱫᱚ ᱓᱑᱖,᱕᱔᱙ ᱵᱷᱚᱴ ᱮ ᱧᱟᱢ ᱠᱮᱫᱼᱟ ᱾ ᱩᱱᱤᱫᱚ ᱒᱐᱑᱔ ᱥᱟᱞ ᱛᱟᱭᱚᱢ ᱥᱤᱧᱚᱛᱤᱭᱟᱹ ᱡᱮᱱᱮᱨᱟᱞ ᱵᱟᱪᱷᱱᱟᱣ ᱨᱮ ᱦᱚᱸ ᱱᱚᱣᱟ ᱢᱟᱹᱪᱤ ᱡᱤᱛᱟᱹᱣ ᱞᱮᱫᱼᱟ ᱛᱟᱦᱮᱸᱫ ᱾ ᱒᱐᱑᱔ ᱥᱟᱞ ᱨᱮ, ᱩᱱᱤ ᱜᱩᱴ ᱘᱑᱓,᱔᱑᱑ ᱵᱷᱚᱴ ᱠᱷᱚᱱ ᱔᱘᱕,᱙᱐᱕ ᱵᱷᱚᱴ ᱮ ᱧᱟᱢ ᱠᱮᱫᱼᱟ ᱾

ᱱᱩᱭ ᱑᱓ ᱟᱱᱟᱜ ᱞᱳᱠᱥᱚᱵᱷᱟ ᱠᱷᱚᱱ ᱛᱮᱥᱟᱨ ᱵᱟᱡᱽᱯᱮᱭᱤ ᱢᱚᱱᱛᱨᱤ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱨᱮ ᱵᱟᱨ ᱵᱤᱵᱷᱟᱜᱽ, ᱥᱣᱟᱥᱛᱷᱭᱚ ᱟᱨ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱢᱚᱱᱛᱨᱤ (ᱡᱟᱱᱩᱣᱟᱨᱤ ᱒᱐᱐᱓ ᱼ ᱢᱮ ᱒᱐᱐᱔), ᱟᱨ ᱡᱟᱦᱟᱡᱽᱨᱟᱹᱱᱤ ᱵᱤᱵᱷᱟᱜᱮ (ᱚᱜᱚᱥᱴ ᱒᱐᱐᱔) ᱛᱟᱦᱮᱸ ᱠᱟᱱᱟᱭ ᱾ ᱢᱮ ᱒᱐᱐᱖ ᱥᱟᱞ ᱫᱷᱟᱹᱵᱤᱡ, ᱩᱱᱤ ᱵᱤ.ᱡᱮ.ᱯᱤ. ᱠᱟᱞᱪᱟᱨ ᱟᱨ ᱟᱨᱴᱥ (Arts) ᱵᱤᱵᱷᱟᱜᱽ ᱨᱤᱱᱤᱡ ᱢᱩᱬ ᱞᱮᱠᱟᱛᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾

᱖ ᱮᱯᱨᱤᱞ ᱒᱐᱑᱙ ᱥᱟᱞ ᱨᱮ, ᱥᱤᱱᱦᱟ ᱫᱚ ᱠᱚᱝᱜᱽᱨᱮᱥ ᱢᱟᱨᱟᱝ ᱥᱩᱛᱨᱮᱛ ᱠᱮ.ᱥᱤ. ᱵᱮᱱᱩᱜᱚᱯᱟᱞ ᱟᱨ ᱨᱚᱱᱫᱤᱯ ᱥᱩᱨᱡᱮᱣᱟᱞᱟ ᱟᱜ ᱢᱮᱱᱟᱜ ᱴᱷᱮᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥᱤᱜ ᱥᱚᱦᱮᱫ ᱮ ᱵᱮᱱᱟᱣ ᱮᱱᱟ ᱾

ᱥᱤᱨᱯᱷᱟᱹ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Official Biographical Sketch in Lok Sabha website


ᱛᱷᱚᱠ:᱑᱙᱔᱖ ᱡᱟᱱᱟᱢ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱯᱟᱴᱱᱟ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱵᱤᱦᱟᱨ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱵᱤᱦᱟᱨ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ
ᱛᱷᱚᱠ:ᱵᱤᱦᱟᱨ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱥᱚᱦᱮᱫ